I Region Nordjylland er der det seneste døgn registreret 28 tilfælde med coronavirus. Det er en stigning siden fredagens tal, der viste 18 bekræftede tilfælde. Det fremgår af de seneste opgørelser fra Statens Serum Institut. Selvom der er sket en stigning, så er der det seneste døgn dog foretaget flere prøver. Lørdagens tal viser, at der er foretaget 16,974 prøver, hvorimod dét tal fredag lå på 12,351 prøver. Antallet af dødsfald forbliver på samme niveau - der er altså ikke registreret nogen dødsfald med covid-19 det seneste døgn. På Region Nordjyllands hospitaler er der på nuværende tidspunkt 23 indlagte. Positivprocenten falder Regionens positivprocent, der er målt over de seneste syv dage, viser et fald. Fredag lå den på 0,33, og med lørdagens tal er den nu faldet til 0,27. I alt er 44,620 personer i regionen påbegyndt vaccination mod covid-19, hvilket svarer til en andel på 7,6 procent. 19,128 personer i Region Nordjylland er nu færdigvaccineret, og det svarer til en andel på 3,2 procent. På landsplan er 27 blevet indlagt det seneste døgn, hvilket giver et samlet antal indlagte på 217 personer i Danmark. Det er det laveste antal siden 11. november, skriver TV 2 . Her kan du følge Statens Serum Instituts daglige opgørelser over vaccinationstilslutningen i Danmark.

Referat:
Fredag lå positivprocenten på 0,33, og med lørdagens tal er den nu faldet til 0,27.